Beatissime pater. Cum alias prepositura ecclesie Aboensis, que inibi dignitas post pontificalem maior, curata, electiua etc:a existit, per promotionem reuerendi patris domini Conradi episcopi, tunc prepositi Aboensis, ad ecclesiam Aboensem, tunc pastore carentem, per felicis recordacionis Pium papam secundum, predecessorem vestrum, factam et munus consecracionis impendendum eidem vacare spera[ren]tur, idem Pius predecessor de prepositura predicta, cum illam, vt premittitur, vel alias quouismodo vacare contigerat, eciam si actu quouismodo vacaret, cuidam Henrico Vrele (= Vrese), canonico Aboensi, per suas litteras gratiose mandauit prouideri, prout in illis, in quibus eciam asseruit, quod fructus etc:a dicte prepositure sex marcharum argenti secundum communem extimationem valorem annuum non excedunt, et quarum tenores habere dignemini pro expresso, plenius continetur. Vnde, cum fructus huiusmodi multo plus valerent et valeant annuatim, et propterea littere ipse ac processus habitj per easdem, quarum pretextu idem preposituram ipsam tunc per promotionem huiusmodi et munus consecrationis dicto episcopo jnpensum vacantem extitit assecutus et illam extunc per quinquennium uel circa detinuit, prout detinet, jndebite occupatam, surreptionis vitio subiacere ac nullius roboris uel momenti fuisse et esse noscuntur(!) et qui (= qua) mendax peccator (= occupator) merito carere debeat imperpetuum(?), pro parte deuotj oratoris vestri Magni Nicolai, presbiteri et canonici Aboensis, magistri in artibus ac cappellanj serenissimi regis Suecie etc:a s. v. humilliter supplicatur, quatenus dignemini aliquibus probis viris in partibus illis committere et mandare, vt, vocatis dicto occupatore et alijs, qui fuerint euocandj, si ita esse inuenerint, litteras et processus huiusmodi ac jnde secuta quecunque irrita et inania nulliusque fuisse et esse firmitatis apostolica auctoritate decernant et declarent ipsumque occupatorem a prefata prepositura omnino amoueant, et nihilominus de dicta prepositura, cuius fructus etc:a quindecim marcharum argenti similium secundum extimacionem predictam valorem annuum non excedunt, siue ut premittitur siue alias quouismodo vel ex alterius cuiuscunque persona seu per liberam dictorum episcopi et occupatoris vel alterius de illa jn Romana curia uel extra eam coram notario publico et testibus sponte factam resignationem uel constitutionem execrabilis aut assecutionem alterius ecclesie quauis auctoritate collate vacet, eciam si deuoluta, reseruata, affecta aut intra curiam vel extra eam litigiosa, cuius status etc:a*, de triennali possessione non molestantis, cui dignemini pro hac vice derogare necnon statutis etc:a cum alijs non obstantibus et clausulis opportunis. Concessum vt petitur jn presencia domini nostri pape. Pe. Tirasonensis. Et quod omnes non obstantes dicti oratoris pro expressis habeantur. Et cum absolucione a quibuscunque excommunicacionis etc:a quoad effectum. Concessum. P. Tirasonensis. Datum Rome apud Sanctum Marcum quarto jdus decembris anno secundo.